
Par būvprojekta "Pilsētas sabiedriskā transporta 
savienojuma mobilitātes punkts Brasa, Rīgā" 
izstrādi un saskaņošanu 


Valsts akciju sabiedrība "Valsts nekustamie īpašumi" (turpmāk – VNĪ) ir saņēmusi Jūsu 2024.gada 15.februāra iesniegumu (reģistrēts VNĪ ar Nr. S/2431) ar informāciju par projekta "Pilsētas sabiedriskā transporta savienojuma mobilitātes punkts Brasa, Rīgā" realizāciju, žoga pārcelšanas ieceri uz zemesgabala ar kadastra apzīmējumu 0100 087 0139 robežu un lūgumu atbrīvot žoga pārvietošanai nepieciešamo zemesgabala teritoriju. 
Saskaņā ar ierakstu Rīgas pilsētas zemesgrāmatas nodalījumā Nr.10000517376 zemesgabals Gaujas ielā 1, Rīgā (kadastra Nr. 0100 087 0139) ir Latvijas valsts īpašums Latvijas Republikas  Finanšu ministrijas personā. Zemesgabals ir pārņemts VNĪ pārvaldījumā un ar atbilstošiem nomas un patapinājuma līgumiem nodots apsaimniekošanai Latvijas Mākslinieku savienībai. Saskaņā ar ierakstu Rīgas pilsētas zemesgrāmatas nodalījumā Nr.10000520107 zemesgabalā esošā apbūve ir Latvijas Mākslinieku savienības īpašums. 
VNĪ ir informējusi zemesgabala Gaujas ielā 1, Rīgā, lietotāju par izveidojušos situāciju un aicinājusi veikt nepieciešamās darbības teritorijas Gaujas ielas sarkanajās līnijās atbrīvošanai. Ievērojot iepriekš minēto, jautājums par Gaujas ielas sarkanajās līnijās esošās teritorijas atbrīvošanu risināms saziņā ar Latvijas Mākslinieku savienību. 
Jautājumu gadījumā VNĪ aicina sazināties ar VNĪ pārvaldījumā esošā nekustamā īpašuma pārvaldnieci Natāliju Jaunzemi pa tālruni 27884046 vai e-pastu: natalija.jaunzeme@vni.lv.





*Dokuments ir parakstīts ar drošu elektronisko parakstu un satur laika zīmogu. 





Bruno Livkišs, 26140340

